Foto: KUN.UZ O‘zbekiston Matbuot va axborot agentligi boshqaruvi tizimida o‘zgarish ro‘y berdi. Bu haqda KUN.UZ manbasi xabar bermoqda. O‘zbekiston Vazirlar Mahkamasi qarori bilan O‘ktam Rustamovich Hamroyev O‘zbekiston Matbuot va axborot agentligi bosh direktorining o‘rinbosari etib tayinlangan. Shu vaqtga qadar ushbu lavozimda ishlab kelgan Komil Tohirovich Mansurov mazkur lavozimdan ozod qilindi. Ma’lumot uchun, O‘ktam Hamroyev bundan avval Amaldagi qonun hujjatlari monitoring institutida bo‘lim boshlig‘i bo‘lib ishlagan.